Julian Retegi - Wikipedia, entziklopedia askea.

# Julian Retegi

### Wikipedia(e)tik

Julian Retegi Barberia edo Retegi II.a (Eratsun, Nafarroa, 1954ko urriaren 10) eskuz pilotari ohia da, historiako aurrelaririk hoberenetakoa.

Juan Ignacio Retegi, Retegi I.aren iloba, txikitatik erakutsi zuen pilotarako sena. Julian Retegik, 1974ko uztailaren 14an jokatu zuen estreineko partida, Zarauzko Zinema pilotalekuan. Hurrengo urtean, bigarren mailako txapelduna izan zen.

Lehen mailako txapelketa 1980an eskuratu zuen lehen aldiz. Hamar bider gehiago irabaztekoa zen, 1980tik 1988 arte, zein 1990ean eta 1993an. Hori dela eta, txapela hori gehien jantzi duen pilotaria da. Binakakoa, 1988, 1990, 1991, 1995 eta 1997an lortu du. Irabazi zuen azken txapelketa 1997ko lau t'erdikoa izan zen, Titin III.a aurrean zuela. Hortik aitzina, tartean lesioak zirela eta, ez da txapela janztera itzuli. Azken partida Logroñoko Adarraga pilotalekuan 2001eko irailaren 20an jokatu zuen Barriola bikotekide zuela, Olaizola II.aren eta Armendarizen aurka. Guztira, 22 aldiz jaso du txapela, historiako pilotaririk sarituena bihurtuta. Jokatutako 1407 bat partidetatik, 843 irabazi ditu.

Erretreta hartutakoan, Asergarce enpresan aritu da, fitxatxeko ardurarekin. Baina enpresa honen azken urteotako emaitza txarrak direla medio, kontratua ez diote berritu. Telebistan ere ibilia da, Tele 5 katearen pilota partidak komentatzen.

Semea ere pilotaria du, Retegi Bi izenpean (nonbait izen hori aitaren omenez hartu du).

## [aldatu] Palmaresa

- Buruz buruko Pilota Txapelketako txapelduna: 1980, 1981, 1982, 1983, 1984, 1985, 1986, 1987, 1988, 1990 eta 1993.
- Buruz buruko Pilota Txapelketako txapeldunordea: 1989, 1991 eta 1992.
- Binakako Txapelketako txapelduna: 1988, 1990, 1991, 1995 eta 1997.
- Binakako Txapelketako txapeldunordea: 1989 eta 1994.
- Euskal Herriko binakako txapelduna: 1997.
- Lau eta erdiko Pilota Txapelketako txapelduna: 1989, 1990, 1991 eta 1997.

## [aldatu] Banakako txapelak

Lehen mailako txapelketan 1979an hartu zuen parte lehen aldiz. Hurrengo urterakoa patrikaratutako lehendabiziko txapelketa izan zen. Hona hemen jokatu zituen final guztiak.

Urtea | Txapelduna | Txapeldunordea | Emaitza
--- | --- | --- | ---
1980 | Retegi II | Maiz II.a | 22-14
1981 | Retegi II | Ariño IV.a | 22-11
1982 | Retegi II | Ariño IV.a | 22-09
1983 | Retegi II | Galarza III.a | 22-16
1984 | Retegi II | Galarza III.a | 22-21
1985 | Retegi II | Galarza III.a | 22-13
1986 | Retegi II | Tolosa | 22-12
1987 | Retegi II | Tolosa | 22-16
1988 | Retegi II | Galarza III.a | 22-09
1989 | Tolosa | Retegi II | 22-19
1990 | Retegi II | Tolosa | 22-08
1991 | Galarza III.a | Retegi II | 22-15
1992 | Galarza III.a | Retegi II | 22-12
1993 | Retegi II | Galarza III | 22-19

## [aldatu] Kanpo loturak

- Legendako pilotariak: Retegui II.a

"http://eu.wikipedia.org../../../j/u/l/Julian_Retegi_bfef.html"(e)tik eskuratuta

Kategoriak: Pilotariak • 1954ko jaiotzak • Eratsundarrak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Català
- English
- Español